钦定古今图书集成/历象汇编/庶征典/第008卷 > 《遵生八笺》 > 《四时调摄笺》
## 钦定古今图书集成/历象汇编/庶征典/第008卷 > 《遵生八笺》 > 《四时调摄笺》

正月朔，忌北风，主人民多病。忌大雾，主多瘟灾。忌雨
雹，主多疮疥之疾。忌月内发电，主人民多殃。七日忌
风雨，主民灾。忌行秋令，主多疫。

二月忌东北雷，主病。西北多疫。春分忌晴，主病。
三月朔忌风雨，主多病。忌行夏令，主多疫。

四月立夏日，忌北风，主疫。

五月夏至，忌东风，主病；行秋令，主多疫。

六月行秋令，主多女灾。

七月甲子日忌雷，主多暴疾。晦日忌风，主多痈。
八月秋分后忌多霜，主病。

九月忌行夏令，主多鼽嚏。

十月立冬日，忌北风，主殃六畜。

十一月忌行夏令，主多疥疠之疾。

十二月朔日忌西风，主六畜疫，忌行春令，主多痼疾。